અમેરિકન પ્રેસિડેન્ટને દુનિયાનું સૌથી ઊંચું ૧૮૨ મીટરનું સ્ટેચ્યૂ ઓફ યુનિટી બતાવવા કેવડિયા લઈ જવાનો પણ પ્લાન વિચારાઈ રહ્યો છે, પરંતુ અધિકારીઓમાં ચર્ચા એવી છે કે, ટ્રમ્પ યુએસમાં ભાજપ સર્મિપત વોટ્સ પ્લસ કરવા માટે જ મોટેરાની મેગા રેલીમાં ભાગ લઈ રહ્યા છે, તેઓ જો સ્ટેચ્યૂ ઓફ લિબર્ટી કરતાં ઊંચા સ્ટેચ્યૂ ઓફ યુનિટીની મુલાકાત લે તો તેમના અમેરિકન વોટ્સ માઇનસ થાય તેવી શક્યતા હોઈ રાજ્યનો આગ્રહ હોવા છતાં કેવડિયા જવાનું તેઓ પસંદ નહીં કરે એવી અધિકારીઓમાં ચર્ચા છે. રૂ. ૮૦૦ કરોડના જંગી ખર્ચે તૈયાર થયેલું વિશ્વનું સૌથી વધુ સીટિંગ કેપેસિટી ધરાવતું મોટેરા ક્રિકેટ સ્ટેડિયમ ટ્રમ્પની હાજરીમાં ઉદ્ઘાટિત થનારું હોઈ આ મેગા ઇવેન્ટને આખરી ઓપ આપવા માટે પીએમ મોદી અથવા ગૃહમંત્રી અમિત શાહ સ્ટેડિયમની વિઝિટ લે તેવી શક્યતા પણ સૂત્રો નકારતા નથી.